**ΣΥΜΦΩΝΗΤΙΚΟ ΕΧΕΜΥΘΕΙΑΣ**

Στην Αθήνα σήμερα την …………………………….……… , μεταξύ αφ' ενός μεν:

1. Της Ανώνυμης Εταιρείας με την επωνυμία **ΕΛΛΗΝΙΚΗ ΑΕΡΟΠΟΡΙΚΗ ΒΙΟΜΗΧΑΝΙΑ Α.Ε. (ΕΑΒ),** καλουμένης στο εξής «Πάροχος Πληροφοριών», που εδρεύει στην Αθήνα, Λεωφ. Μεσογείων 2-4 (1ος όροφος) καλούμενης στο εξής χάριν συντομίας «Ε.Α.Β.», εκπροσωπούμενης νόμιμα για την υπογραφή της παρούσας από …………………………………………………………………………………….

Και αφ' ετέρου

2. Της Εταιρείας ………………………..………………..,που εδρεύει στ……………….………….………. (οδός ……………………….…………………..……..), εκπροσωπούμενης νόμιμα για την υπογραφή της παρούσας από τον κο/ κα .……………………….…….…………., καλούμενου/ ης στο εξής χάριν συντομίας «Λήπτης Πληροφοριών» συμφωνήθηκαν και συνομολογήθηκαν αμοιβαία τα ακόλουθα :

**ΠΡΟΟΙΜΙΟ**

Η ΕΑΒ προκήρυξε τον υπ’ αρ. **834/2020** Ηλεκτρονικό Διεθνή Ανοικτό Διαγωνισμό (Aρ.ΕΣΗΔΗΣ: 94773), με κριτήριο κατακύρωσης την χαμηλότερη τιμή, για την επιλογή Αναδόχου που θα αναλάβει την παροχή υπηρεσιών «Αποκομιδής, μεταφοράς και νόμιμης τελικής διαχείρισης επικίνδυνων βιομηχανικών αποβλήτων της Ε.Α.Β. Α.Ε., για χρονικό διάστημα τριών (3) ετών», συνολικού προϋπολογισμού 318.000,00 €, χωρίς Φ.Π.Α., (C.P.V.: 90500000-2).

Δια του παρόντος, τα μέρη συμφωνούν όπως διατηρήσουν με εχεμύθεια τις ανταλλαχθεισόμενες πληροφορίες κατά την διάρκεια ισχύος του διαγωνισμού, σύμφωνα με τους όρους του παρόντος.

**Άρθρο 1 : Εχεμύθεια.**

Η εταιρεία …………………………………………………………….…………., υποχρεούται να τηρεί μυστική κάθε πληροφορία, γραπτή ή προφορική, που θα της παρασχεθεί από την ΕΑΒ Α.Ε και να μην αποκαλύπτει αυτήν σε τρίτα μέρη χωρίς τη γραπτή συμφωνία του ετέρου μέρους.

**Άρθρο 2 : Διαφύλαξη Στοιχείων .**

Συμφωνείται ότι ο «Λήπτης Πληροφοριών», χωρίς προηγουμένη γραπτή άδεια της ΕΑΒ, δεν θα δημοσιεύσει ή παρέχει σε τρίτους οποιαδήποτε πληροφορία που περιέρχεται στην κατοχή του κατά την διάρκεια ισχύος του παρόντος.

Η εταιρεία …………………………………………………………….…………., δηλώνει ότι για όλα τα στοιχεία που θα της παρασχεθούν, αναλαμβάνει την υποχρέωση έναντι της ΕΑΒ, αποφυγής οιασδήποτε διαρροής τους και του χειρισμού τούτων κατά τρόπον εξασφαλίζοντα απόλυτη εχεμύθεια.

Ο αποδέκτης των πληροφοριών θα πρέπει:

α. Να λαμβάνει υπόψη ότι οι παρεχόμενες πληροφορίες είναι εμπιστευτικές και δι΄ ιδίαν μόνο χρήση η δε περαιτέρω διάδοσή των σε άλλους υπαλλήλους ή συνεργάτες θα περιορίζεται αυστηρώς σε εκείνους που είναι άκρως απαραίτητο να έχουν γνώση αυτών.

β. Να μην κάνει χρήση των παρεχομένων πληροφοριών για σκοπούς άλλους από αυτόν για τον οποίο εδόθησαν.

γ. Να μην αποκαλύπτει τις παρεχόμενες πληροφορίες σε τρίτους χωρίς την έγγραφη συγκατάθεση του παρέχοντος τις πληροφορίες.

δ. Να μην αναπαραγάγει καθ’ οιονδήποτε τρόπο τις ληφθείσες πληροφορίες.

**Άρθρο 3 : Διάρκεια**

Το παρόν συμφωνητικό θα ισχύει από της υπογραφής του από τα δύο συμβαλλόμενα μέρη και καθ΄ όλη την διάρκεια του παρόντος διαγωνισμού. Οι υποχρεώσεις του «Λήπτη Πληροφοριών» που απορρέουν από το άρθρο 2 του παρόντος θα ισχύουν για πέντε (5) έτη .

**Άρθρο 4 : Δίκαιο**

Το παρόν συμφωνητικό διέπεται από το Ελληνικό Δίκαιο. Για οποιαδήποτε διαφορά η οποία προκύπτει από την εφαρμογή του, αρμόδια θα είναι τα Δικαστήρια των Αθηνών.

**Άρθρο 5 : Επικοινωνία**

Τα άτομα τα οποία θα ανταλλάσσουν πληροφορίες και στοιχεία μεταξύ των δύο εταιρειών ορίζονται ως κάτωθι:

Για την ΕΑΒ Α.Ε.:

Τομέας Διαγωνισμών, Υπηρεσιών Εξοπλισμού & Γενικού Υλικού, Διεύθυνση Συμβάσεων

Υπεύθυνος : Κα Μαρία Βασιλείου

Τηλ.επικ.: 22620-52608/ 52000, e-mail: mvasiliou@haicorp.com

Για την εταιρεία …………………………………………………………….………….:

Κος/Κα………………………………………………………..……………………………….

Τηλ. επικ.: …………………………………………………….., e-mail:…………….….………………………………………

**Άρθρο 6 : Καταγγελία**

Το παρόν δύναται να καταγγελθεί μονομερώς από την ΕΑΒ.

Σε περίπτωση παραβάσεως όρου του παρόντος από τον «Λήπτη πληροφοριών», η ΕΑΒ θα δύναται να καταγγείλει το παρόν και να απαιτήσει: α) αποζημίωση για κάθε ζημία, την οποία υπέστη και β) οποιαδήποτε απόδοση ευθυνών που προκύπτουν από την υφιστάμενη Νομοθεσία.

Το παρόν συμφωνητικό θα δύναται να τροποποιείται μόνον εγγράφως κατόπιν αμοιβαίας συμφωνίας των μερών.

Το παρόν καταρτίστηκε σε δύο (2) όμοια πρωτότυπα. Το κάθε πρωτότυπο υπογράφηκε από τους εκπροσώπους των συμβαλλομένων μερών και κάθε ένα από τα συμβαλλόμενα μέρη έλαβε από ένα πρωτότυπο.

**ΟΙ ΣΥΜΒΑΛΛΟΜΕΝΟΙ**

**Για την ΕΑΒ Α.Ε. Για την ……………….…………**

**………………………………… …………………………………..**

 (σφραγίδα &υπογραφή)